Wir, Elisabeth von Liningen, aͤbtischin des closters ze Kùngsvelt, Santt Claren ordens, in Costantzˀ bystuͦm gelegen, ✳ und wir, der convent gemeinlich
da selbs, einē teil ✳ und wir, der schulth̄s, der ràt und burgē gemeinlich der statt ✳ Aroͧw, ze dem andrē teil, tuͤnd unvˀscheidenlich kūt
menlichm̄ mit disem brief, als von der spēn, ✳ stoͤssen und zuͦspruch weͣgn̄, so wir, egen̄ beid teil, ze samen gehept hand ✳ vō des twinges und
bānes weͣgen un̄ ouch vō der gerichten und fraͤveln weͣgn̄ ze Erlispach, ✳ so verˀ namlich, das wir, die vorgn̄ von Kûngsvelt, meintend un̄ sp̃achēt,
das umb alle fraͤvel da selbs ùns zuͦ gehorti ze richtēn, usgenomē umb tûb und umb das bluͦt, ✳ nach ûnsz₎ briefen lut und wisūge, so wir dar
ùber in̄hettind. und abˀ wir, die vorgn̄ vō Aroͧw, da wider meintend und sprachēt, das ùns ze Erlispach ze richten̄ zuͦ gehorti umb tûb, umb
das bluͦt und umb alle fraͤvel, und wen̄ ein fraͤvel vō einē kleger ze Erlispach an dē gericht von der vorgn̄ ùnsz₎rˀ froͧwen meyer geoffnet un̄
geklagdt wurd, ✳ das den̄ ir meyer sinen stab mit urtel und reͣcht uss siner hand in ùnsz₎s vogtz hand gebn̄ soͤlt, der ouch an ùnsz₎ statt ✳ darumb richten soͤlt, ✳ nach dem und das an ùns von den von Kyenberg vō einē an den andren harkomē weˀ, ✳ so verˀ das niemā fûrdaͤchti un̄ ouch
fûrer den̄ gewerd recht hetti odˀ notdurftig weˀ, harbràcht hettīd, einˀ nach dem andren. und vˀjechent ouch ze beidn̄ teilen unvˀscheidenlich und
jetwedrˀ teil in sunder fûr sich und alle sin nachkomē, ✳ das wir umb alle die selbn̄ stoͤss, spēn und zuͦsprûch und ouch umb alle die anspràch,
so wir zesamē gehebt habēt vō der egen̄ twinges, bānes, gerichtē un̄ fraͤveln weͣgn̄ ze Erlispach, mit allen iren zuͦgehoͤrdn̄ ✳ odˀ in deheinē waͤg ze
samē habn̄ moͤchtend bys uff den tag, als diser brief gebn̄ ist, ✳ mit ùnsz₎, der obgẽn beidˀ teilē wissen, willen, geheiss und gunst, ✳ gentzlich vˀeinbert,
vˀricht un̄ vˀschlicht sind vō denen fromē, vesten hˀ Hēman vō Rinach, rittˀ, Hēman vō Liebegg, edelknaͤcht, und Hansen Naͤgelli, hofmeistˀ, ûnsz₎n
besundˀn liebn̄ und guͦten frûndē, in dˀ beredūg un̄ wortē, ✳ als das alles eigenlich hie nach geschribn̄ stàt: zem erstē vˀjechēt wir, die obgẽnt₎
vō Kûngsveld, das die vorgn̄ vō Aroͧw und ir nachkomē fûrbasshin ewenklich ze Erlispach umb tûb umb dz bluͦt und umb alle fraͤvel, wie
die genāt sind, richten soͤllent un̄ mugent, ✳ ungesumpt vō ûns un̄ ûnsz₎n nachkomē und àn sūsaͤli menlichs vō ûnsz₎n weͣgen und mugēt darzuͦ fuͦtterhabˀ, tagwan un̄ huͤnr vō den lûten, in dem twing ze Erlispach gesaͤssen, ufnaͤmē, als inē das fuͤgt àne alle ûnsz₎ un̄ ûnsrˀ nachkomē
irrrūg odˀ hindrūg. dar nach vˀjechent wir, obgen̄ vō Aroͧw, das der vorgn̄ ûnsrˀ froͧwen vō Kûngsvelt un̄ ir nachkomē meyer und
statthalter ze Erlispach richten sol umb alle pfād, einūg umb geltschuld und alle kleiny gericht, die nit fraͤvel geheissn̄ sint, volbringen mag un̄ sol àn ùnsz₎, der vorgn̄ vō Aroͧw, und àn aller ùnsrˀ nachkomē sūmist odˀ hindrūg. und sûllēt wir si und irē meyer da
by halten und beschirmē, als verˀ ûns das zimlich und muglich ist, nach wisūg ir koufbriefs, so sy ûber den meyer hof vō den von
Kyenberg besigelt in̄ hand, ✳ und soͤllent sy nach diser richtūeg als vor disen stoͤssen ûnsz₎en getrûwē mitburgˀinē belibn̄ lassē un̄ widˀ
emphachen alles àn geverd. ouch ist beredt welher von Aroͧw raͤbn̄, ackˀ odˀ mattē hàt en̄et dē baͤchli im ban̄ vō Erlispach un̄ die nût
fridet so das notdurftig ist, und er des ermant wirt ze fridn̄, das man uff des kosten das guͦt friden mag un̄ im das sin dar umb vˀheften
bys er dem meyer ze Erlispach den eynūg und den kosten ze friden abgeleit. ✳ zeglicher wis, welher uss dem twing vō Erlispach in dem
ban̄ von Aroͧw hie dishalb dem baͤchlin, an dem Hungˀberg raͤbn̄, ackˀ odˀ matten hett und die nit fridet, so er des ermant wirt, mag man
ouch in sinem kosten finden und das sin vˀheften bys er das abgeleit, als dz ze Aroͧw gewonlich ist. in dewedrem ban̄ ouch vich
ze schadn̄ gàt und da ergriffen wirt, in den selbn̄ ban, sol es hingetribn̄ werdn̄ und da zem rechtē stàn den schadn̄ abzelegn̄ alles
àne gevˀd. ouch sol man uss jetwedrem ban̄ un̄ getwing vō zechen jaren ze zechen jarē die marken der twingen un̄ bênen, hoͤltzˀn,
un̄ veldn̄ usgàn und soͤllent jetwedrem teil sine holtz und veld belibn̄ nach wisūg der marken un̄ des obgedàchten koufbriefs, ✳
des wir, obgẽnt₎ beid teil, alles offenlich vˀjechent in kraft disz briefs. ✳ und won dise vereinūg un̄ richtūg mit ûnsz, obgẽn beider teilen,
wissn̄, willen und geheiss geschaͤchn̄ ist als vor bescheidn̄ ist, har umb so habn̄ ouch wir, obgēn beid teil, namlich wir, die obgēn von Kûngsvelde, fûr ûns und alle ûnsz₎ nachkomē und wir, die obgēn vō Aroͧw, fûr ûns und all ûnsz₎ nachkomē unvˀscheidenlich gelobt by guͦten
trûwen und lobn̄t ouch mit disem brief die vorgescʼbnē vˀeinūg un̄ richtūg gegen enandˀn staͤt und vest ze haltēn, ze volbringēn und
niemˀ da widˀ ze komēt noch ze tuͦnd in dehein wis, ✳ und enzichent ouch ûns ze beiden teilen alles des, mit dem wir odˀ ûnsz₎ nachkomē hie widˀ
komē odˀ getuͦn moͤchtent, alles àn gevˀd, und lobent enandnˀ, wie wir das lobn̄ sollēt und mugent by den obeschribnē dingē un̄ stucken ze
hanthabn̄ und ze beschirmē als verˀ das jetwedren teil zimlich odˀ muglich ist, alles àne gevˀd. und har ûber ze einˀ staͤten vergicht un̄ ewigˀ
handvesti aller dingen, har in̄ geschribn̄, so habn̄ wir, die vorgn̄t aͤbtischin, ûnsz₎ ingesigel und wir, der vorgñt convēt gemeinlich, ûnsz₎s conventes ingesigel fûr ûns und alle ûnsz₎ nachkomen offenlich getàn henken an disen brief. und zuͤ noch merer gezùgsami diser richtūg so
habn̄ wir, dichkgeñt₎ von Aroͧw, ouch fûr ûns und ûnsz₎ nachkomen ✳ ûnsrˀ stat gemein ingesigel gehenkt an disen brief, der zwen glich
geschribn̄ vˀsiglet und gebn̄ sint ✳ uff samstag vor santt Michahels, tag des heilign̄ ertzengels, nach Cristi gebûrt vierzechenhundtˀ
und einundzwentzig jar.